Euroopa Liidu Teataja L 318 , 20/11/1991 Lk 0001 - 0002

Soomekeelne eriväljaanne: Peatükk 2 Köide 8 Lk 0094

Rootsikeelne eriväljaanne: Peatükk 2 Köide 8 Lk 0094



Nõukogu määrus (EMÜ) nr 3356/91, 7. november 1991, millega muudetakse määrust (EMÜ) nr 4060/89 liikmesriikide piiridel tehtavate maantee- ja siseveetranspordialaste kontrollimiste kaotamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 75, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: määruses (EMÜ) nr 4060/89 [4] on sätestatud, et transpordivahendite ja nendega seotud dokumentide kontrollimine liikmesriikide vaheliste vedude käigus peab olema üks osa tervel liikmesriigi territooriumil mittediskrimineerival viisil kohaldatavast tavalisest kontrollist; ohtlike kaupade rahvusvahelist maanteevedu käsitleva Euroopa lepingu (ADR) ning kergesti riknevate toiduainete rahvusvahelise veo ja sellisel veol kasutatava erivarustuse Euroopa lepingu (ATP) sätete kohaselt võivad liikmesriigid sisse seada ja teostada transpordivahendite ja nendega seotud dokumentide kontrolli nende soovitud kohas; tavaliselt teevad nad selliseid kontrolle oma piiridel vastavalt õigusaktidele, millega kõnealuste lepingute sätted on inkorporeeritud siseriiklikesse sätetesse või, kui nad ei ole kumbagi lepingu pooled, vastavalt nende siseriiklikele sätetele, mis reguleerivad selliseid rahvusvahelisi vedusid; ühtse transpordituru loomist silmas pidades tuleb püüda veelgi enam parandada transpordivahendite tõrgeteta liikumist liikmesriikide vahel; määruse (EMÜ) nr 4060/89 lisa 2. osa "Siseriiklik õigus" tuleb muuta, pidades silmas ohtlike kaupade ja kergesti riknevate toiduainete vedudel kasutatavate transpordivahendite ja nendega seotud dokumentide kontrolli, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EMÜ) nr 4060/89 järgmiselt. 1. Lisatakse järgmine artikkel: "Artikkel 3a Komisjon teeb vajaduse korral ettepaneku lisas tehtavate muudatuste kohta, et võtta arvesse tehnoloogia arengut käesoleva määrusega hõlmatud valdkonnas." 2. Lisa 2. osa asendatakse käesoleva määruse lisas esitatud tekstiga. Artikkel 2 Käesolev määrus jõustub 1. jaanuaril 1992. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. november 1991 Nõukogu nimel eesistuja P. Dankert [1] EÜT C 117, 1.5.1991, lk 6. [2] EÜT C 267, 14.10.1991. [3] EÜT C 269, 14.10.1991, lk 34. [4] EÜT L 390, 30.12.1989, lk 18. -------------------------------------------------- LISA "2. OSA SISERIIKLIK ÕIGUS a) Kaupu ja inimesi vedavate sõidukite juhtide juhiloa kontrollimine b) Kontroll, mis hõlmab ohtlike kaupade vedudel kasutatavaid transpordivahendeid ning eelkõige järgmist: i) Dokumendid - juhi koolitustunnistus - ohutusjuhised - TIR-tunnistus (ADR või samaväärsed normid) - võimaliku erandiloa koopia (ADR või samaväärsed normid) ii) Ohtlikke kaupu vedava sõiduki tunnusmärgid - oranž tahvel - vastavus nõuetele - paiknemine sõidukil - ohumärgid sõidukil - vastavus nõuetele - paiknemine sõidukil - mahuti tunnusmärk (kinnitatud mahuti, teisaldatav mahuti või paakkonteiner) - olemasolu ja loetavus - viimase inspekteerimise kuupäev - inspekteerimisorgani tempel iii) Sõiduki varustus (ADR või samaväärsed normid) - tagavaratulekustuti - erivarustus iv) Sõiduki koorem - ülekoormus (vastavalt mahuti mahutavusele) - pakendite turvalisus - segalasti keeld c) Kontroll, mis hõlmab kergesti riknevate toiduainete vedudel kasutatavaid transpordivahendeid ning eelkõige järgmist: i) Dokumendid - varustuse nõuetelevastavuse tunnistus ii) Kergesti riknevate toiduainete vedamisel kasutatav erivarustus - nõuetelevastavust kinnitav märk - tunnusmärgid iii) Erivarustuse toimimine - temperatuurirežiim." --------------------------------------------------